28.04.2010 Promotion-Dressur in Deitingen mit Dacapo Hit    De Dacapo het gestr sis erschte Dressurturnier gha. Und er het das super gmacht! Die ganzi Atmosphäre het ihm grosse Idruck gmacht und er isch im Vorfäld rächt nervös gsi. Aber woni denn druf gsässe bin, het er sich ufs Wesentliche konzentriert und het sich super benoh! Wie en Grosse!!    D'Note sind ok usgfalle. D.h. mir hettid alli zämme glaubs chli meh erwartet, aber das isch halt de Dressursport. De Züchter vom Dacapo het das  richtig gseit: eigentlich ischs egal was für Note er als 4-Jährige bechunnt, d'Hauptsach isch, dass er i 4 Jahr mol ganz en Grosse wird! Und do devo sind mir alli überzügt!!    De Kommentar vo de Richter isch zwar guet usgfalle: Es Ross, wo no am Afang vo de Entwicklig stoht, aber sicher vielversprächend für d'Zuekunft isch!